b'\n_START_ARTICLE_\nCristian Botan\n_START_PARAGRAPH_\nCristian Botan (n. 30 septembrie 1987, Foc\xc8\x99ani, Vrancea) este un antreprenor \xc8\x99i doctorand rom\xc3\xa2n \xc3\xaen \xc8\x99tiin\xc8\x9be administrative \xc3\xaen cadrul \xc8\x98colii Na\xc8\x9bionale de Studii Politice \xc8\x99i Administrative din Bucure\xc8\x99ti, consilier \xc3\xaen cadrul Cancelariei Prim-ministrului Rom\xc3\xa2niei pe probleme de transparen\xc8\x9b\xc4\x83 guvernamental\xc4\x83. Numirea sa la Palatul Victoria a survenit ca urmare a ini\xc8\x9biativei sale de a reuni posturile vacante \xc3\xaen administra\xc8\x9bia public\xc4\x83 din Rom\xc3\xa2nia \xc3\xaentr-un portal online unic (PublicJob.ro), cu scopul combaterii favoritismului \xc8\x99i nepotismului \xc3\xaen managementul resursei umane din sectorul public._NEWLINE_Proiectul PublicJob.ro a fost premiat \xc3\xaen 2012 cadrul competi\xc8\x9biei Social Entrepreneurs Initiative, organizate \xc3\xaen Brasilia cu prilejul celei de-a XV-a Conferin\xc8\x9be Interna\xc8\x9bionale Anti-Corup\xc8\x9bie. De asemenea, el a fost prezentat ca exemplu de bun\xc4\x83 practic\xc4\x83 \xc3\xaen sec\xc8\x9biunea Bright Spots a summitului anual al Parteneriatului pentru Guvernare Deschis\xc4\x83, organizat la Londra \xc3\xaen 2013. \xc3\x8en octombrie 2014 numele s\xc4\x83u a fost inclus \xc3\xaen New Europe 100, o list\xc4\x83 a celor mai importan\xc8\x9bi 100 de inovatori din Europa Central\xc4\x83 \xc8\x99i de Est, realizat\xc4\x83 de Res Publica, Google, Visegrad Fund, Financial Times \xc8\x99i zeci de alte institu\xc8\x9bii din regiune.'